Gema JUMAT, 26 AGUSTUS 2016
Oleh : Nurjannah
Subhanallah wal hamdulillah
Pujoe keu Allah tiep-tiep kutika
Seulawet beu le keu Rasulullah
Raya that faidah di Yaumil Masya
Loen puphon haba jinoe loen peugah
Soal seujarah nabi dua lima
Nabi Ibrahim teurimong titah
Di dalam kisah wahee saudara
Trok dalam lumpoe yue sie keuneubah
Harta nyang meugah Ibrahim yang na
Ubena harta neu sie le bagah
Harap ka leupah mimpi yang teuka
Lumpoe meu ulang didalam kisah
Ibrahim susah bak pike teuma
Ternyata aneuh sayang meulempah
Nyan pesan Allah geuyue sie teuma
Akhe’ bak akhe’ walau pih susah
Aneuk nyang tabah geu qurban teuma
Nyang meunan taat keu po teu Allah
Geutulak kisah laksana sigra
Sangeng cinta di Nabi Yullah
Han luet le leumpah Ismail nama
Ngoen rasa iklah akhe jih rubah
Qurban ka leupah neu gantoe sigra
Allah neuganto darah meulempah
Ismail leulah geu kaloen rupa
Ibrahim tekejot ngoen khendak Allah
Domba ka rubah darah meu keuba
Nyan ban cinta nabi keu Allah
Aneuk han geu kubah geu kurban teuma
Asai perintah trouk dari Allah
Hana lam bantah laksana sigra
Nyan meunan qurban asal seujarah
Sampe trouk titah keu ummat duem na
Bek na bantahan perintah Allah
Dum nabi Yullah ikot saudara
Mari geutanyoe qurban ta kubah
Uroe raya pah ta sie beusigra
Untuk tabagi keu ureung susah
Sie tanyoe leumpah raya that fahla
Memada oh no ulang seujarah
Na dalam kisah ta ulang baca
Neu peumeu’ah kadang na salah
Bak pepah-pepah gohlom biasa
Neuhen, 25 Agustus 2016
ind_Latn zsm_Latn ayr_Latn ace_Latn ace_Latn ace_Latn ace_Latn ind_Latn ace_Latn ind_Latn ace_Latn ace_Latn ace_Latn ace_Latn ace_Latn ace_Latn zsm_Latn ace_Latn ace_Latn ace_Latn ace_Latn ace_Latn min_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn